次韻道祖大水
作者：葛勝仲
朝代：宋

paragraphs: 君不見綠槐蔭夏摇千門，移秧遍野繰盈盆。
天公忽作彌月雨，憂歲上勤黄屋尊。
我家茆廬劣容膝，隨水傾摧非瑞室。
街衢生魚堪佐饔，簷霤垂龍欲穿石。
仰天又見興油雲，乾雨誤點波連村。
馬牛不辯固其理，鼃黽同處何容論。
休歎棲苴接飛翼，林端會見賓紅日。
木饑水毁儻時運，救灾行看恩洋溢。